**ADIERAZPENA, 04-1995**

**GURE ARARTEKOA**

lkusi eta luze aztertu ondoren Arrasate Euskaldundu Dezagun Elkarteak Euskal Komunitate Autonomoko Arartekoaren izendapenari buruz Eusko Legebiltzarreko Lehendakari jaunari bidaliriko idatzia, Larramendi Bazkuneko Zuzendaritza Batzordeak zilegitzat jo du jarraian hitzez hitz azalduriko adierazpena egitea Eusko Legebiltzarreko kideei:

1.- Gure nahigabe eta ondoeza adierazi nahi diogu Eusko Legebiltzarrari Arartekoa izendatzeko garaian ez duelako kontuan izan hautagaia behar bezala gaiturikoa izatea hain kargu goren eta bereziko egitekoak euskaraz bete ahal izateko Komunitate Autonomoan euskaraz bizi nahi dugun hiritarrekin. Horrenbestez, gure hizkuntza eta gure hizkuntz eskubideak Legebiltzar horrek gutxietsitzat irizten ditugu, eta narriatutzat hiritar euskaldunek Arartekoarekiko izan genezakeen harremana, ezingo baitugu gure hizkuntzaz egin hirugarren "bitartekari" baten bidez ezbada.

2.- Eusko Legebiltzarrari dagokio Euskal Komunitate Autonomoan euskararen erabilera tegez arautzea eta, beraz, egungo legediaren arabera euskararen erabileraren normalkuntzarako arduradunik gorenetariko gisa jokatzea.

Euskararen erabileraren normalkuntzaren aldeko zer nolako hizkuntz politikaren baitan uler liteke Ararteko euskalduna izatetik euskal hiztuna *ez* den Arartekoa izendatzera datorren erabakia?

Atzerapauso kezkagarria deritzogu erabaki horri eta gure ustez, Eusko Legebiltzarrak ondoko hiru puntuok hartu beharko lituzke aintzakotzat:

2.1.- Arartekoaren erakundea Euskal Komunitate Autonomoko egituraketa politiko­administratiboan garrantzi itzeleko zutoina dugu, oso bereziki hiritarren eskubideen babesari dagokionez. Gutxi dira euskal gizartean hain itzal handiko karguak eta ondo baino hobeto dakigu hiritar askok bere eskubidearen bermearen islada ikusi ohi duela Arartekoarengan. Hizkuntzen erabilerak hamaika liskar eta arazo sortzen duen herri honetan egokia al da arazo horietariko asko konponbidean jarri beharko lituzkeen Arartekoa liskarrean dauden bi hizkuntzetariko bakar baten jabe izatea?

2.2.- Euskara eta gaztelera hizkuntza ofizialak dira Euskal Herriko KomunitateAutonomoan, baina guztiok dakigu ezdirela baldintza beretan bizi ezta eskualderik euskaldunenetan *ere.* Herrialde euskaldunetan normaltasunez erabiltzetik oso urrun dago oraindik *ere* euskara. Hori guztia jakin arren, behin eta berriz entzun arren gure gizartearen eragile politiko, sozial eta kultural gehienengandik euskararen erabileraren normalkuntzak ezinbestez behar duela euskararen erabilera lehenetsiko duen hizkuntz politika bat, hala ere, kezkaturik dakusagu biak ofizialak izanik *ez* dauzkatela nonbait eskubide berdinak, ondorioak baino *ez* baitira jarri behar begibistara: Arartekoa ezinbestez izango da beti gaztelera hiztuna, ez ordea, ikusitakoak ikusita, euskalduna.

2.3.- Zalantzarik ezda Ararteko-gaiak bere baitan gaitasun eta baldintza ugari eduki eta bete behar dituela Legebiltzarrak Arartekorik egokiena onets dezan. Kultur Bazkun honentzat gaitasun horien artean EZINBESTEKOA izan behar du kargu horren egitekoei dagokien euskararen eskakizuna. Bestela, lagun bakar bat euskararen . eskakizunik gabe hautatua izan dadin bidea zabaltzearren milaka herritar euskaldunek Ararteko euskalduna izateko duren eskubidea narriatu eta kaltetu baino *ez* da egiten. Zilegi al da hori?

2.4.- Arartekoaren erakundeak bere lana eta egitekoak euskalduntzearen ekimenari heldu zion hasieratik. Eragile egokia izan al liteke euskaraz lan egin ezin duen Arartekoa bere menpeko langileek -eta ez, hain zuzen ere, itzultzaileek-euskaraz lan egiteko erronkari jarraia eman diezaioten?

3.- Gera bedi garbi, legebiltzarkide jaun eta andre, ezdugula gure adierazpenaren edukia izendaturiko Xabier Markiegi jaunarengan pertsonalizatu nahi. Arartekoaren gaitasun eta betebehar jakin bati dagokion arazoa da eta, gure uste apalean, Eusko Legebiltzarrari oso­osorik egotzi beharrekoa. Uste horrek bultzatu du Kultur Bazkun hau adierazpen hau egitera.

Begirune osoa dio Kultur Bazkun honek Markiegi jaunari, eta begirune horren lekuko garbi adierazi behar diogu bere esanetara daukala Kultur Bazkun hau euskararen erabileraren benetako normalkuntza lortzeko xedez, eta, oro har, euskal kultura sustatu eta aberasteko xedez eratzen duen zernahi ekimen edo jardueretan lankide izateko.

4.- Azkenik, Legebiltzarrari hausnarketa hauen bidez gure nahigabea eta kezka adieraztearekin batera, bada aukera honetaz baliatuz legebiltzarkide andre eta jaunei azaldu nahi diegun azken aburu bat: zinez bide luzea da hutsetik hasita euskaldundu eta behar bezala alfabetatzea; jabetzen gara horretaz Kultur Bazkun honetan. Badakigu ere hiritar euskaldunei benetako begirunea dien herriaren ordezkari orok, ahal bezain !aster, heldu diola eta helduko diola behar duen mailan euskaldundu eta alfabetatzeari. Eusko Legebiltzarrean, egun, badira bide neketsu horretan barrena abiatuak diren legebiltzarkideak hutsetik euskara maila duin eta egoki batean ezagutu eta erabiltzerainoko helburuarekin.

Bada, hori da Kultur Bazkun honen iritziz eredugarria gure ordezkari politikoengan, eta eredugarria ezezik benetan txalogarria. Horregatik, doakizue euskalduntze edo alfabetatzearen bidean sen eta ganoraz zabiltzaten legebiltzarkide andre eta jaunei gure eskerronik zintzo ena.

Honaino, Larramendi Kultur Bazkunako Zuzendaritza Batzordeak begirune eta apaltasun osoz Eusko Legebiltzarrari aurkezten dizkion hausnarketak, bidezko izango dituelakoan.

Asteasu, 1 995, martxoak 30.